Ole Colbjørnsen

Ole Colbjørnsen (født 30. mai 1897 i Vegårshei, død 12. november 1973 i Oslo)
var en norsk fysiker, journalist, økonom og politiker (Ap). Han var vararepresentant på Stortinget fra Oslo i perioden 1937–40 for Oscar Torp. Colbjørnsen var en av Norges første ledende planøkonomer. Han var Arbeiderpartiets ledende økonom på 1930-tallet og partiets første keynesianer. Hans iver for reformer og økonomisk politikk ga ham tilnavnet Ola Tiltak.

Bakgrunn
Deretter studerte han realfag under Carl Størmer og Lars Vegard.Røed, Helge. Ola Tiltak, Gyldendal Norsk Forlag, Oslo (2018). s. 31 Colbjørnsen fattet interesse for Einsteins teorier og introduserte relativitetsteorien for et norsk publikum. Colbjørnsen behersket relativitetsteorien før de eldre, etablerte fysikerne og var den drivende kraft bak Einsteins besøk i Oslo sommeren 1920. N. Voje Johansen, Einstein i Norge, Res Publica, Oslo (2010). ISBN 978-8-282-26016-9.

Han var selvlært økonom.

Karriere
I 1920 år reiste han til Sovjetunionen (på de nye myndighetenes invitasjon) for å studere og arbeide med femårsplaner frem til 1931. Han var der ansatt i Gosplan, senere arbeidet han i et sovjetisk trelastfirma og deretter for statsrederiet i London. Helge Røed, Ola Tiltak, Gyldendal Norsk Forlag, Oslo (2018). ISBN 978-82-05-51295-5. Av frykt for Stalins utrenskinger reiste han tilbake til Norge.Planleggeren bak det hele, Klassekampen, 16. august, 2018, s. 8.

Da han kom tilbake i Norge begynte han som økonomijournalist i Arbeiderbladet der Martin Tranmæl var redaktør. Med En norsk treårsplan (1933), dels basert på Colbjørnsens erfaringer fra Sovjetunionen, var han sentral i utformingen av Arbeiderpartiets politikk. På den tiden gikk Arbeiderpartiet gjennom omforming fra revolusjonært til reformorientert parti forpliktet til demokrati. Edvard Bull, partiets tidligere «sjefsideolog», døde i 1932. Colbjørnsen ga et viktig bidrag til partiets valgseier høsten 1933.Hem, Per: Hele folket i arbeidet. Morgenbladet, 7. september 2018. s.50. Han ble en viktig pådriver for en radikal omlegging av den økonomiske politikken under den dype krisen som Norge og verden da var kommet inn i. Han støttet Martin Tranmæls og Axel Sømmes økonomiske politikk innad i Arbeiderpartiet, og var blant de første norske økonomene som argumenterte for en aktiv statlig investeringspolitikk og planøkonomi for å bringe landet ut av den økonomiske krisen.

Colbjørnsen skrev om økonomi for Arbeiderbladet 1932-40. Han satt også i «Tiltakskomiteen 1936».Alle komiteene han satt i  fra Norsk samfunnsvitenskapelig datatjeneste

Colbjørnsen var ikke på linje med Nygaardsvold i økonomisk politikk (blant annet var underskuddsbudsjettering en uvant tanke) og forsvarspolitikk (Colbjørnsen ville satse mer på forsvaret). Han ble kritisert fra venstrefløyen for å anbefale en økonomisk politikk som var ganske lik Hitler-regimets. I 1932-33 var han i disputt med Ragnar Frisch om krisetiltak. Colbjørnsen mente Frisch' forslag om skattelette bare ville komme de bedrestilte til gode. Colbjørnsen mente også at lånefinansiering ville skape inflasjon. Striden ble raskt bilagt, og sammen utarbeidet de et forslag til Arbeiderpartiets kriseprogram i 1934. I forslaget hadde Colbjørnsen akseptert å finansiere krisetiltakene med lån, mens Frisch inngikk andre kompromisser.

Colbjørnsen uttalte selv at uten Tranmæls støtte ville ikke Arbeiderpartiets krisepolitikk på 1930-tallet vært mulig.

 Andre verdenskrig 
Under felttoget i Norge i 1940 var Colbjørnsen med på transporten av Norges banks gull. Da gulltransporten var på Åndalsnes, kom blant andre Einar Gerhardsen og Ole Colbjørnsen til som medhjelpere. Colbjørnsen var med da gullet ble lastet om og kontrollert mens Molde ble bombet. Kongen, kronprinsen og regjeringen holdt til i Molde noen dager i april. De la ut fra Molde havn mens byen brant bak dem. Etter å ha fulgt med transporten til Tromsø, var han med til Skottland. Halvdan Koht ble også med fra Troms til Skottland. 

Sammen med gullet og regjeringens reisekasse på 1 million kroner reiste flere sivile blant andre Colbjørnsen, Fredrik Haslund, Nordahl Grieg, Einar Gerhardsen, Øivind Lorentzen, Wilhelm Keilhau og Kristian og Nini Haslund Gleditsch. Regjeringen vedtok med provisorisk anordning 22. april 1940 at medlemmer av Norges Banks direksjon i okkupert område var fritatt for sine verv, og det ble oppnevnt ny direksjon med Anders Ræstad som leder. Colbjørnsen ble oppnevnt som et av de nye medlemmene.

Etter omlasting av gullet til MS «Bomma» i juni 1940, ble han sammen med Fredrik Haslund med på transporten videre til USA. Colbjørnsen ble værende i Washington. Colbjørnsen var finansråd, senere handelsråd ved den norske ambassaden i Washington i tiden 1940-1948.

Han var norsk utsending til Bretton Woods der verdens valutasystem for etterkrigstiden ble utformet.

 Utgivelser 





 Referanser 

 Eksterne lenker 


Kategori:Journalister i Dagsavisen eller forløpere
Kategori:Norske samfunnsøkonomer
Kategori:Stortingsrepresentanter fra Ap
Kategori:Stortingsrepresentanter 1937–1945
Kategori:Felttoget i Norge under andre verdenskrig
Kategori:Personer fra Vegårshei kommune
Kategori:Norske journalister